
Parlamentul  României

Camera  Deputaților

Comisia pentru industrii și servicii






                 București, 14.09.2022
                   Nr.4c-3/415/2022
AVIZ
asupra proiectului de Lege pentru aprobarea Ordonanţei de urgenţă a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia


În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru buget, finanțe și bănci și Comisiei pentru muncă și protecție socială, care sunt sesizate în fond, cu proiectul de Lege pentru aprobarea Ordonanţei de urgenţă a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia, transmis cu adresa nr. P.L.x. 348/2022 din 14 iunie 2022, înregistrat la comisie sub nr.4c-3/415/2022 din 15 iunie 2022.



Consiliul Economic și Social, cu avizul nr.2741/09.05.2022, avizează favorabil proiectul de act normativ.



Consiliul Legislativ, cu avizul nr.514/09.05.2022, avizează favorabil proiectul de ordonanță de urgență cu observații și propuneri.



Senatul, în calitate de primă Cameră sesizată, a adoptat proiectul de lege în ședința din 7 iunie 2022.


Ordonanța de urgență supusă dezbaterii are ca obiect de reglementare instituirea unor măsuri temporare, denumite „Sprijin pentru Româniaˮ, pînă la data de 31.12.2022, pentru sprijinul material al unor categorii de populaţie vulnerabile. Sprijinul material are drept scop compensarea unei părţi din categoriile de cheltuieli cu hrana pentru asigurarea traiului zilnic, prin acordarea unor tichete sociale pe suport electronic pentru achiziţionarea de produse alimentare de bază şi/sau pentru asigurarea de mese calde. Sprijinul material este suportat parţial din bugetul de stat şi din fonduri externe nerambursabile, fiind asimilat prestaţiilor, nu se consideră venit, în înţelesul dispoziţiilor legale în vigoare, nu se impozitează şi nu reprezintă bază de calcul pentru stabilirea contribuţiilor de asigurări sociale de stat, asigurări sociale de sănătate sau contribuţia asiguratorie pentru muncă.
Examinarea proiectului de lege a avut loc în ședința comisiei din 13 septembrie 2022.
În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de Lege pentru aprobarea Ordonanţei de urgenţă a Guvernului nr. 63/2022 privind unele măsuri temporare pentru acordarea de sprijin material categoriilor de persoane aflate în situaţii de risc de deprivare materială şi/sau risc de sărăcie extremă, suportate parţial din fonduri externe nerambursabile, precum şi unele măsuri de distribuire a acestuia. 


Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
PREȘEDINTE,

Sándor Bende
Consilier parlamentar, Ovidiu FULGA

